Diari Oficial de la Generalitat Valenciana


Sumari del DOGV 7616, del 16-09-2015 (2015/7465)

Informació pública de la suspensió de llicències d'obres majors en el nucli antic d'Orba.
-----------------------------------------------------------------------------------------

### Dades del document

Número de DOGV
:   7616

Data del DOGV
:   16-09-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/7465


Data del document
:   07-09-2015

Organisme emissor
:   Ajuntament d'Orba

Tipus de document
:   Anunci

Descriptors 

:   * Orba
    * pla d'urbanisme
    * administració local

Informació pública de la suspensió de llicències d'obres majors en el nucli antic d'Orba. [2015/7465]  
En la sessió extraordinària del Ple de l'Ajuntament, de 4 de setembre de 2015, es va adoptar l'acord del tenor literal següent:  
  
Vist que el nucli antic està regulat de forma especial, i presenta una sèrie de paràmetres urbanístics diferenciats que permeten un major grau de conservació de l'entorn antic del municipi.  
  
Vist que en la zona del nucli urbà d'Orbeta s'ha sol·licitat un estudi de les característiques específiques d'este entorn i tenint en compte que les dos zones presenten característiques semblants, basant-se en la seua antiguitat, traçat urbà i característiques constructives de les edificacions tradicionals, s'hauria de procedir a un estudi conjunt més exhaustiu de les ordenances d'aplicació en els dos entorns.  
Vist l'informe tècnic de 21 d'agost de 215, el contingut del qual es transcriu de forma literal:  
El tècnic municipal que subscriu, i davant de l'absència de l'arquitecte municipal Alfonso Turell Huelin, i en compliment del que s'ha disposat en la providència de l'Alcaldia amb número d'expedient 360/2015, i després d'analitzar els precedents existents en esta oficina tècnica referents a la normativa d'aplicació en l'entorn del nucli antic d'Orba, s'emet este informe:  
1. Com s'indica en les normes subsidiàries d'Orba, la zona del nucli urbà delimitada com a nucli antic està regulada de forma especial, i presenta una sèrie de paràmetres urbanístics diferenciats que permeten un major grau de conservació de l'entorn antic del municipi.  
  
2. Vist que en la zona del nucli urbà d'Orbeta s'ha sol·licitat un estudi de les característiques específiques d'este entorn i tenint en compte que les dos zones presenten característiques semblants, segons l'antiguitat, el traçat urbà i les característiques constructives de les edificacions tradicionals, s'hauria de procedir a un estudi conjunt més exhaustiu de les ordenances d'aplicació en els dos entorns.  
3. Estos servicis tècnics consideren procedent la modificació de les ordenances d'edificació i estètiques aplicables en el nucli antic d'Orba, per la qual cosa en consideració del tècnic que subscriu s'hauria de procedir a la suspensió temporal de les llicències d'edificació en l'entorn urbà indicat per a poder procedir a l'estudi i determinació de les línies que s'han de seguir en la zona esmentada, d'acord amb el que establix l'article 64 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana, que disposa que: «Els ajuntaments podran acordar la suspensió de la tramitació i de l'atorgament de llicències de parcel·lació de terrenys, edificació i demolició per a àmbits determinats, a fi de facilitar l'estudi o reforma de l'ordenació urbanística.  
La suspensió tindrà una duració màxima de dos anys. Este termini s'interromprà, amb alçament de la suspensió, si, transcorregut un any, no se sotmet a exposició pública la proposta del pla.»  
4. Esta suspensió hauria d'afectar únicament i exclusivament les obres majors en què es pretenga executar una nova edificació, per la qual cosa s'hauria de permetre exclusivament les que afecten labors de manteniment, seguretat (manteniment de l'estructura existent), higiene i que no suposen un augment, disminució, ni modificació del volum existents.  
Vist l'informe tècnic de 28 d'agost de 2015, el contingut del qual es transcriu de forma literal:  
El tècnic municipal que subscriu, en compliment del que s'ha disposat en la providència de l'Alcaldia amb número d'expedient 360/2015, així com de la providència de l'Alcaldia de 28 d'agost de 2015, per la qual se sol·licita un aclariment en relació amb la situació en què queda la paralització de les obres en el cas d'execució d'obres noves, en les quals es conserve la façana existent, s'emet este informe:  
1. Cal destacar que la conservació de la façana o façanes que dóna al carrer és un element importantíssim a tindre en compte en relació amb l'ordenament estètic existent i que es pretenga dur a terme per mitjà de l'estudi que estos servicis tècnics municipals consideren indispensable.  
  
2. No obstant això, no és l'únic paràmetre a tindre en compte per a poder procedir a la regulació d'este entorn especial.  
Tenint en compte la topografia natural del terreny del nucli antic d'Orba, així com la dimensió d'algunes illes de cases existents, fruit de la trama urbana tan característica, genera que l'aplicació estricta i màxima de les normes subsidiàries vigents produïsquen unes desigualtats volumètriques molt importants que provoquen eixa pèrdua del caràcter propi del nucli urbà del nucli antic d'Orba.  
3. És per això que independentment de la conservació façana o no, s'aconsella la suspensió temporal de les llicències que impliquen les actuacions indicades en l'apartat 4t (quart) de l'informe de 21 d'agost de 2015.  
Vist l'informe proposta de resolució de 28 d'agost de 2015.  
  
A l'empara del que establix l'article 22.1.c de la Llei 7/1985, de 2 d'abril, reguladora de les bases de règim local.  
D'acord amb el que s'ha exposat anteriorment, s'acorda:  
  
Primer. Suspendre les llicències d'edificació consistents en llicències d'obres majors en el nucli antic d'Orba, en les quals es pretenga executar una nova edificació.  
Segon. Permetre exclusivament les llicències d'obres majors, que afecten labors de manteniment, seguretat (manteniment de l'estructura existent), higiene i que no suposen un augment, disminució, ni modificació del volum existents.  
Esta suspensió té l'abast per a la tramitació i atorgament de les llicències d'edificació consistents en obra major, pel període d'un any.  
  
Tercer. Publicar este acord en el Diari Oficial de la Comunitat Valenciana.  
Quart. Facultar l'alcalde president per a subscriure tots els documents que siguen necessaris per a dur a terme el que s'ha aprovat.  
  
Orba, 7 de setembre de 2015.- L'alcalde president: Juan Ignacio Cervera Arbona.